CELEX: 32019D0762
Language: et
Date: 2019-05-13 00:00:00
Title: Nõukogu otsus (ÜVJP) 2019/762, 13. mai 2019, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)

14.5.2019   
               
               
                  ET
               
               
                  Euroopa Liidu Teataja
               
               
                  L 125/18
               
            
         NÕUKOGU OTSUS (ÜVJP) 2019/762,
         13. mai 2019,
         millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali).
                  
               
                     (2)
                  
                  
                     21. veebruaril 2019 võttis nõukogu vastu otsuse (ÜVJP) 2019/312, (2) millega pikendati EUCAP Sahel Mali volitusi ja nähti EUCAP Sahel Mali jaoks ette lähtesumma kuni 14. jaanuarini 2021.
                  
               
                     (3)
                  
                  
                     Nõukogu rõhutas oma 25. juuni 2018. aasta järeldustes Saheli/Mali kohta, et tähtis on muuta ÜJKP Sahelis piirkonnaüleseks, eesmärgiga tugevdada, kui see on asjakohane, tsiviilalast ja sõjalist toetust piiriülesele koostööle, piirkondliku koostöö struktuure, sh eriti G5 Saheli struktuure, ning G5 riikide suutlikkust ja isevastutust, et lahendada julgeolekuprobleemid piirkonnas.
                  
               
                     (4)
                  
                  
                     Mauritaania Islamivabariigi välisminister väljendas 15. veebruaril 2019 heameelt missiooni EUCAP Sahel Mali kavandatava siirmise üle G5 Saheli ja Mauritaania riikliku suutlikkuse toetuseks.
                  
               
                     (5)
                  
                  
                     Nõukogu kiitis 18. veebruaril 2019 heaks Saheli piirkonna ÜJKP tegevuse piirkonnaüleseks muutmise ühise tsiviil-sõjalise operatsiooni kontseptsiooni.
                  
               
                     (6)
                  
                  
                     Otsust 2014/219/ÜVJP tuleks seetõttu vastavalt muuta.
                  
               
                     (7)
                  
                  
                     Missiooni EUCAP Sahel Mali viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/219/ÜVJP muudetakse järgmiselt.
            
                        1)
                     
                     
                        Artikli 2 lõiked 3 ja 4 asendatakse järgmisega:
                        
                           „3.   EUCAP Sahel Mali toetab, ilma et see piiraks tema põhivolitusi Malis, Saheli piirkonna ÜJKP tegevuse piirkonnaüleseks muutmist, aidates parandada koostalitlusvõimet ja koordineerimist G5 Saheli riikide sisejulgeolekujõudude vahel ning toetades piiriülest koostööd ja piirkondlikke koostööstruktuure ning aidates suurendada G5 Saheli riikide suutlikkust. EUCAP Sahel Mali võib teostada nimetatud tegevusi G5 Saheli riikides. Sel eesmärgil pakub EUCAP Sahel Mali väljaõpet, nõustamist ning muud konkreetset toetust G5 Saheli riikidele oma vahendite ja võimaluste piires asjaomase riigi taotlusel ja võttes arvesse julgeolekuolukorda.
                        
                        
                           4.   Oma eesmärgi saavutamiseks tegutseb EUCAP Sahel Mali vastavalt nõukogu poolt 17. märtsil 2014 heaks kiidetud kriisiohjamise kontseptsioonis kindlaks määratud strateegilistele operatsioonijuhistele, mis on esitatud nõukogu poolt heaks kiidetud operatsiooni plaanimise dokumentides, sealhulgas Saheli piirkonna ÜJKP tegevuse piirkonnaüleseks muutmise ühise tsiviil-sõjalise operatsiooni kontseptsioonile. Enne uues G5 Saheli riigis uue tegevuse alustamist teavitatakse sellest poliitika- ja julgeolekukomiteed.“
                        
                     
                  
                        2)
                     
                     
                        Artikli 14 lõikesse 1 lisatakse järgmine lõik:
                        „EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 1. märtsist 2019 kuni 14. jaanuarini 2021 on 68 150 000,00 eurot.“
                     
                  
                        3)
                     
                     
                        Artikkel 14a asendatakse järgmisega:
                        
                           „1.   EUCAP Sahel Mali raames luuakse piirkondlik nõuande- ja koordineerimisüksus (RACC).
                        
                        
                           2.   Piirkondlik nõuande- ja koordineerimisüksus hõlmab EUCAP Sahel Mali isikkoosseisu ning sisejulgeoleku- ja kaitseeksperte liidu delegatsioonides Burkina Fasos, Tšaadis, Malis, Mauritaanias ja Nigeris. Piirkondlik nõuande- ja koordineerimisüksus viib järk-järgult isikkoosseisu üle Bamakost Nouakchotti vastavalt lõikele 7 ning võttes arvesse julgeolekuolukorda.
                        
                        
                           3.   Piirkondlikul nõuande- ja koordineerimisüksusel on tihedas koostöös liidu delegatsioonide ja olemasolevate ÜJKP missioonidega Saheli piirkonnas järgmised eesmärgid:
                           
                                       a)
                                    
                                    
                                       suurendada liidu olukorrateadlikkust G5 Saheli riikide julgeoleku- ja kaitsevaldkonna vajaduste ning puuduste kohta, mis on seotud piirkondliku piiriülese koostööga ning julgeolekualaste probleemide käsitlemisega;
                                    
                                 
                                       b)
                                    
                                    
                                       toetada G5 Saheli struktuure ja riike piirkondliku koostöö ja operatsioonivõime tõhustamisel julgeoleku- ja kaitsevaldkonnas kooskõlas rahvusvahelise õiguse, inimõiguste ning naisi, rahu ja julgeolekut käsitleva ELi strateegilise lähenemisviisiga, mille nõukogu esitas oma 10. detsembri 2018. aasta järeldustes;
                                    
                                 
                                       c)
                                    
                                    
                                       hõlbustada väljaõppe korraldamist, nõustamise pakkumist ja muu konkreetse toetuse andmist liidu ÜJKP missioonide poolt Saheli piirkonnas G5 Saheli riikidele, eeskätt väljaõppe korraldamist kõnealuste riikide julgeoleku- ja kaitsevaldkonna praktikantidele.
                                    
                                 
                        
                           4.   Sisejulgeoleku- ja kaitseeksperdid koguvad teavet oma vastuvõtvate riikide julgeoleku- ja kaitseküsimuste kohta. Nad edastavad sellise teabe ning asjakohasel juhul soovitused piirkondliku nõuande- ja koordineerimisüksuse juhile. Sisejulgeoleku- ja kaitseeksperdid annavad oma asukoha liidu delegatsiooni juhile asjakohaselt teavet.
                        
                        
                           5.   Tsiviiloperatsiooni ülem juhib piirkondlikku nõuande- ja koordineerimisüksust strateegilisel tasandil, tehes seda poliitika- ja julgeolekukomitee poliitilise kontrolli all ja strateegilisel juhtimisel ning kõrge esindaja üldises alluvuses. Erandina artikli 6 lõikest 1 allub piirkondliku nõuande- ja koordineerimisüksuse juht vahetult tsiviiloperatsiooni ülemale ja tegutseb vastavalt tema juhistele. Piirkondliku nõuande- ja koordineerimisüksuse juht annab juhiseid kogu piirkondliku nõuande- ja koordineerimisüksuse isikkooseisule.
                        
                        
                           6.   Missiooni juht juhib piirkondliku nõuande- ja koordineerimisüksuse isikkoosseisu artikli 6 lõigete 2–4 ning artikli 11 kohaldamisel, ilma et see piiraks käesoleva artikli lõike 7 kohaldamist.
                        
                        
                           7.   EUCAP Sahel Mali sõlmib liidu delegatsioonidega Burkina Fasos, Tšaadis, Malis, Mauritaanias ja Nigeris vajalikud halduskokkulepped, mis käsitlevad toetust tema isikkoosseisule.
                           Nimetatud halduskokkulepetega eeskätt:
                           
                                       a)
                                    
                                    
                                       tagatakse, et EUCAP Sahel Mali, eelkõige piirkondliku nõuande- ja koordineerimisüksuse isikkoosseisu liikmetele antakse nende ülesannete täitmiseks vajalikku logistilist ja julgeolekualast tuge;
                                    
                                 
                                       b)
                                    
                                    
                                       nähakse ette, et delegatsioonide juhid juhivad EUCAP Sahel Mali, eelkõige piirkondliku nõuande- ja koordineerimisüksuse isikkoosseisu nende vastavas liidu delegatsioonis, peamiselt selleks, et täita oma hoolsuskohustust, tagada kohaldatavate julgeolekunõuete järgimine ja osaleda distsiplinaarkontrolli teostamises, ning et isikkoosseisu liikmed annavad delegatsiooni juhtidele asjakohaselt teavet oma tegevuse kohta;
                                    
                                 
                                       c)
                                    
                                    
                                       nähakse ette, et delegatsioonide juhid tagavad, et EUCAP Sahel Mali, eelkõige piirkondliku nõuande- ja koordineerimisüksuse isikkoosseisu liikmetel on asukoha liidu delegatsioonis samasugused privileegid ja immuniteedid kui vastava liidu delegatsiooni isikkoosseisul.“
                                    
                                 
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 13. mai 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).
         
            (2)  Nõukogu 21. veebruari 2019. aasta otsus (ÜVJP) 2019/312, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust (ELT L 51, 22.2.2019, lk 29).